
LIETUVOS RESPUBLIKOS
PELNO MOKESČIO ĮSTATYMO NR. IX-675 30 STRAIPSNIO PAKEITIMO 
ĮSTATYMAS

2021 m.		d. Nr.
Vilnius


1 straipsnis. 30 straipsnio pakeitimas
1. Papildyti 30 straipsnį 51 dalimi:
„51. 2020 metų mokestinio laikotarpio nuostoliais gali būti mažinamas 2019 metų mokestinio laikotarpio apmokestinamasis pelnas, jeigu veikla, dėl kurios šie nuostoliai susidarė, buvo vykdoma ir 2019 metais. Mažinant 2019 metų mokestinio laikotarpio apmokestinamąjį pelną 2020 metų mokestinio laikotarpio nuostoliais, taikomi šio straipsnio 2, 21 ir 4 dalyse nustatyti apribojimai. Nuostolių suma, kuria buvo sumažintas 2019 metų mokestinio laikotarpio apmokestinamasis pelnas, nebegali būti perkeliama į vėlesnius mokestinius laikotarpius. Šios dalies nuostatos netaikomos nuostolių, susidariusių reorganizuojant, likviduojant, pertvarkant vienetus ar Lietuvos vienetui (Europos bendrovei ar Europos kooperatinei bendrovei) perkeliant registruotąją buveinę į kitą Europos Sąjungos valstybę narę, perkėlimui.“
2. Pripažinti netekusia galios 30 straipsnio 51 dalį.
51. 2020 metų mokestinio laikotarpio nuostoliais gali būti mažinamas 2019 metų mokestinio laikotarpio apmokestinamasis pelnas, jeigu veikla, dėl kurios šie nuostoliai susidarė, buvo vykdoma ir 2019 metais. Mažinant 2019 metų mokestinio laikotarpio apmokestinamąjį pelną 2020 metų mokestinio laikotarpio nuostoliais, taikomi šio straipsnio 2, 21 ir 4 dalyse nustatyti apribojimai. Nuostolių suma, kuria buvo sumažintas 2019 metų mokestinio laikotarpio apmokestinamasis pelnas, nebegali būti perkeliama į vėlesnius mokestinius laikotarpius. Šios dalies nuostatos netaikomos nuostolių, susidariusių reorganizuojant, likviduojant, pertvarkant vienetus ar Lietuvos vienetui (Europos bendrovei ar Europos kooperatinei bendrovei) perkeliant registruotąją buveinę į kitą Europos Sąjungos valstybę narę, perkėlimui.
 
2 straipsnis. Įstatymo įsigaliojimas, įgyvendinimas ir taikymas 
1. Šis įstatymas, išskyrus šio įstatymo 1 straipsnio 2 dalį ir šio straipsnio 4 dalį, įsigalioja 2021 m. birželio 15 d.
2. Šio įstatymo 1 straipsnio 2 dalis įsigalioja 2023 m. sausio 1 d.
3. Šio įstatymo 1 straipsnio 1 dalyje nustatyta tvarka 2019 metų mokestinio laikotarpio apmokestinamasis pelnas mažinamas tikslinant 2019 metų metinę pelno mokesčio deklaraciją.
4. Centrinis mokesčių administratorius iki 2021 m. birželio 14 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

